**Vara**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vara

Vara, cu torida ei căldură,

Anotimpul cu mult soare

Se declară, învingătoare,

Căci şi-a pus ca o armură

Şi-a-ntins-o peste natură,

Briza de vânt protectoare.

Vara, a soarelui strălucire

Prin puterea ce se-ntinde

Natura toată-o cuprinde,

Spre-a-ntregi a ei menire,

Şi spre-a lumii mulţumire

Minunea mare-şi extinde.

Vara, cu măreaţa-i bogăţie

Prin fructe şi prin legume

Ce hrăneşte-ntreaga lume,

Ea din belşug ne prescrie

Ce omu-ar putea... să ştie,

Că-i din Dumnezeu anume.

Mâncarea-i, cea savuroasă

Cu momente de distracţie

La cei mulţi, dă satisfacţie,

C-au verdeţuri lângă casă

Şi viaţa o face... frumoasă,

De la rău făcând abstracţie.

Prin pomii verzi din livadă

Fructele care sunt coapte,

Dintre crengile încărcate

La pământ încep să cadă,

Nu mai vor în pom să şadă,

Cad pe zi şi cad în noapte,

Dând de veste că sezonul,

Cel mai scump al sănătăţii

Care-i timpul... priorităţii,

A luat startul şi-a dat tonul

Făcând cunoscut că omul,

Are-n faţă un test al vieţii:

Să trăiască, cum natura -

Pentru el, chip marmoreu!

Fiinţa-i cugetând mereu -

Ca să nu-ntreacă măsura,

Ce-ar face atunci ruptura

Dintre el, şi... Dumnezeu.

Flavius Laurian Duverna

14 iulie 2013